เงินบาทเปิด30.16-18/$
เงินบาทเปิดตลาด30.16/18อ่อนค่าลงนักลงทุนกังวลปัญหาหนี้สินในยุโรป ไอร์แลนด์ถูกลด5ขั้นอันดับความน่าเชื่อถือ
20 ธ.ค. 2553

เงินบาทเปิดตลาด30.16/18อ่อนค่าลงนักลงทุนกังวลปัญหาหนี้สินในยุโรป ไอร์แลนด์ถูกลด5ขั้นอันดับความน่าเชื่อถือ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.16/18 บาท/ดอลลาร์ อ่อนค่าลงจากเย็นวันศุกร์ที่ปิดตลาดที่ระดับ 30.12/14 บาท/ดอลลาร์ ซึ่งเป็นการปรับตัวอ่อนค่าลงมา เนื่องจากปัจจัยต่างประเทศ โดยเฉพาะกรณีที่ประเทศไอร์แลนด์ถูกบริษัทมูดี้ส์ ปรับ ลดอันดับความเชื่อถือลงถึง 5 ขั้น สร้างความกังวลต่อนักลงทุนถึงปัญหาหนี้สินในแถบยูโรโซนมากขึ้น และทำให้เงินยูโรอ่อนค่าลงเมื่อเทียบกับดอลลาร์สหรัฐฯ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 84.00/84.04 เยน/ดอลลาร์ ส่วนเงินยูโรอยู่ที่ระดับ 1.3135/3140 ดอลลาร์/ยูโร ทั้งนี้ นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.15-30.25 ดอลลาร์/ยูโร